CELEX: 62012TN0037
Language: el
Date: 2012-01-25 00:00:00
Title: Υπόθεση T-37/12: Προσφυγή της 25ης Ιανουαρίου 2012 — Advance Magazine Publishers κατά ΓΕΕΑ — López Cabré (TEEN VOGUE)

10.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/30
            
         Προσφυγή της 25ης Ιανουαρίου 2012 — Advance Magazine Publishers κατά ΓΕΕΑ — López Cabré (TEEN VOGUE)
   (Υπόθεση T-37/12)
   2012/C 73/59
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Advance Magazine Publishers, Inc. (Νέα Υόρκη, Ηνωμένες Πολιτείες) (εκπρόσωπος: T. Alkin, Barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Eduardo López Cabré (Βαρκελώνη, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου εναρμόνισης στα πλαίσια της εσωτερικής αγοράς (εμπορικά σήματα, σχέδια και υποδείγματα) της 22ας Νοεμβρίου 2011, στην υπόθεση R 1763/2010-4, καθόσον αφορά την ανακοπή βάσει του προγενέστερου σήματος· και
            
         
               —
            
            
               να καταδικάσει το καθού στα δικαστικά έξοδα της προσφεύγουσας.
            
         
      Λόγοι ακυρώσεως και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «TEEN VOGUE», μεταξύ άλλων, για προϊόντα της κλάσεως 18 — Αίτηση καταχωρίσεως κοινοτικού σήματος υπ’ αριθ. 5265517
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Ο αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το καταχωρισμένο στην Ισπανία υπ' αριθ. 496371 λεκτικό σήμα «VOGUE» για προϊόντα της κλάσεως 18· το καταχωρισμένο στην Ισπανία υπ' αριθ. 2153619 εικονιστικό σήμα «VOGUE moda en lluvia» για προϊόντα της κλάσεως 18· αίτηση καταχωρίσεως κοινοτικού σήματος υπ' αριθ. 2082287 για το λεκτικό σήμα «VOGUE», για προϊόντα των κλάσεων 18.
   
      Απόφαση του τμήματος ανακοπών: Μερική απόρριψη αίτηση της αιτήσεως καταχωρίσεως κοινοτικού σήματος.
   
      Απόφαση του τμήματος προσφυγών: Απόρριψη της προσφυγής.
   
      Προβαλλόμενοι λόγοι: Παράβαση του άρθρου 43, παράγραφος 2, του κανονισμού (ΕΚ) 207/09 του Συμβουλίου και/ή του κανόνα 22, παράγραφος 3, του κανονισμού (ΕΚ) 2868/95 της Επιτροπής, καθότι το τμήμα προσφυγών εσφαλμένως έκρινε ότι τα αποδεικτικά στοιχεία του αντιδίκου ήταν επαρκή «στο σύνολό τους» για την απόδειξη της χρήσεως του προγενέστερου σήματος και καθότι το τμήμα προσφυγών κακώς έκρινε ότι υφίσταται κίνδυνος συγχύσεως μεταξύ του σήματος του οποίου την καταχώριση ζητεί η προσφεύγουσα και του αντιταχθέντος σήματος.